ПРЕДЛОГ ЗАКОНА

О ИЗМЕНАМА ЗАКОНА О ИНТЕГРИСАНОМ

СПРЕЧАВАЊУ И КОНТРОЛИ ЗАГАЂИВАЊА ЖИВОТНЕ СРЕДИНЕ

Члан 1.

## У Закону о интегрисаном спречавању и контроли загађивања животне средине („Службени гласник РС”, бр. 135/04 и 25/15), у члану 9. став 2. тачка 1) речи: „процену опасности од удеса” замењују се речима: ,,одговарајући документ из области заштите од великог хемијског удеса”.

## У тачки 2) речи: „процену опасности од удеса” замењују се речима: „сагласност на одговарајућу документацију у складу са прописима којима се уређује заштита од великог хемијског удеса”.

## Члан 2.

За постојећа постројења и активности оператер подноси захтев за издавање дозволе у складу са динамиком подношења захтева утврђеном Програмом усклађивања појединих привредних грана са одредбама овог закона.

За постојећа постројења и активности надлежни орган ће издати дозволу најкасније до 31. децембра 2024. године.

Члан 3.

Овај закон ступа на снагу осмог дана од дана објављивања у „Службеном гласнику Републике Србије”.